b"\n_START_ARTICLE_\nAlinghi\n_START_PARAGRAPH_\nAlinghi er navnet p\xc3\xa5 et America's Cup-syndikat fra Schweiz. Den 2. marts 2003 vandt det pokalen som det f\xc3\xb8rste europ\xc3\xa6iske hold siden 1851. Yderligere satte det historie ved at v\xc3\xa6re det f\xc3\xb8rste hold nogensinde, der vandt sejlsportens vigtigste trof\xc3\xa6 i f\xc3\xb8rste fors\xc3\xb8g.\n_START_SECTION_\nHistorien\n_START_PARAGRAPH_\nAlinghi-syndikatet blev etableret i 2000, og opgaven var at erobre the Auld mug, som p\xc3\xa5 det tidspunkt blev forsvaret af Team New Zealand, det nuv\xc3\xa6rende Emirates Team New Zealand._NEWLINE__NEWLINE_Efter at have m\xc3\xb8dt Prada's Luna Rossa Challenge i Louis Vuitton Cup finalen gik Alinghi med skipperen Francesko de Angelis videre til America's Cup, og vandt p\xc3\xa5 Hauraki Golfen udenfor Auckland overbevisende over Team New Zealand-skipperen Dean Barker._NEWLINE_Sponsor og hovedmand bag Alinghi er Ernesto Bertarelli, en schweizisk rigmand som bl.a. st\xc3\xa5r bag medicinalfirmaet Serono.\n_START_SECTION_\nHoldet\n_START_PARAGRAPH_\nTeam Alinghi best\xc3\xa5r af sejlere fra 21 forskellige lande._NEWLINE_Rorsmand og skipper i 2003 var newzeal\xc3\xa6nderen Russel Coutts, som tidligere havde f\xc3\xb8rt newzeal\xc3\xa6nderne til flere sejre. Efter skiftet til det europ\xc3\xa6iske syndikat blev han n\xc3\xa6rmest erkl\xc3\xa6ret for for\xc3\xa6dder i sit hjemland._NEWLINE_Skipper i 2007 var teamet Jochen Schuemann, Peter Holmberg og Ed Baird._NEWLINE_Hjemklubben for Alinghi er Soci\xc3\xa9t\xc3\xa9 Nautique de Gen\xc3\xa8ve."